CELEX: 32010R0286
Language: hu
Date: 2010-04-06 00:00:00
Title: A Bizottság 286/2010/EU rendelete ( 2010. április 6. ) a 88/2007/EK rendeletnek a száraztészta-mennyiségekre vonatkozó statisztikai adatok közlése tekintetében történő módosításáról

7.4.2010   
            
            
               HU
            
            
               Az Európai Unió Hivatalos Lapja
            
            
               L 87/21
            
         A BIZOTTSÁG 286/2010/EU RENDELETE
   (2010. április 6.)
   a 88/2007/EK rendeletnek a száraztészta-mennyiségekre vonatkozó statisztikai adatok közlése tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 2009. november 30-i 1216/2009/EK tanácsi rendeletre (1) és különösen annak 8. cikke (3) bekezdésére, valamint 19. cikkére,
   mivel:
   
               (1)
            
            
               A 1902 11 00 és a 1902 19 KN-kód alá tartozó, száraztésztatermékek formájában exportált gabona export-visszatérítési rendszere alkalmazásának különleges részletes szabályai megállapításáról (2) szóló, 2006. december 12-i 88/2007/EK bizottsági rendelet úgy rendelkezik, hogy a fent említett kódok alá tartozó, az Amerikai Egyesült Államokba exportált száraztésztákat olyan igazolásnak (P2 igazolás) kell kísérnie, amely tanúsítja, hogy azok az Amerikai Egyesült Államokba történő export esetén jogosultak vagy sem a gyártásuk során felhasznált alap-gabonatermékekre vonatkozó visszatérítési rátára. A rendelet azt is előírja, hogy a tagállamok illetékes hatóságainak a szükséges statisztikai adatokat közölniük kell a Bizottsággal.
            
         
               (2)
            
            
               Az adminisztratív költségek csökkentése érdekében lehetőséget kell adni a tagállamok illetékes hatóságainak, hogy ne továbbítsanak statisztikai adatokat olyan esetben, amikor az említett KN-kódok alá tartozó száraztészták előállításához felhasznált alap-gabonatermékekre vonatkozó visszatérítést vagy felfüggesztették, vagy az nullával egyenlő.
            
         
               (3)
            
            
               Ezért a 88/2007/EK rendeletet ennek megfelelően módosítani kell.
            
         
               (4)
            
            
               Az e rendeletben foglalt intézkedések összhangban vannak a Szerződés I. mellékletében nem szereplő feldolgozott mezőgazdasági termékek kereskedelmére vonatkozó horizontális kérdésekkel foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 88/2007/EK rendelet 6. cikke helyébe a következő szöveg lép:
   
      „6. cikk
      (1)   A tagállamok illetékes hatóságai legkésőbb minden hónap végéig eljuttatják a Bizottságnak az alábbi címre az azon száraztésztatermékek mennyiségeivel kapcsolatos statisztikákat, KN-kód szerinti bontásban – megjelölve azokat a mennyiségeket, amelyek az export-visszatérítésre jogosultak és azokat, amelyek nem –, amelyekre vonatkozóan az előző hónap folyamán igazolásokat állítottak ki:
      
                  European Commission
               
            
                  Directorate-General Enterprise and Industry (Vállalkozáspolitikai és Ipari Főigazgatóság)
               
            
                  Non-Annex I products
               
            
                  B-1049 Bruxelles/Brussel (Brüsszel).
               
            (2)   Amennyiben a 1902 11 00 és a 1902 19 KN-kód alá tartozó száraztészták előállításához használt alap-gabonatermékekre vonatkozó visszatérítést vagy felfüggesztették, vagy az nullával egyenlő, a tagállamok illetékes hatóságai eltekinthetnek az (1) bekezdésben említett statisztikai adatok közlésétől.”
   
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. április 6-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 328., 2009.12.15., 10. o.
   
      (2)  HL L 21., 2007.1.30., 16. o.